OpenLLM-France/wikimedia huggingface dataset:
# Maria Assumpció Clavell i Borràs

Maria Assumpció Clavell i Borràs (Mataró, 16 de setembre de 1909 - 22 d'octubre de 2007) fou una empresària catalana, vídua de Joan Majó i Coll.
En acabar la guerra civil espanyola, per tal d'ajudar a tirar endavant la família, i gràcies a la facilitat que tenia per cosir, començà a fer vestits per a nines i creà l'empresa tèxtil MACLA, dedicada a roba per a nines i disfresses per a infants. En poc temps, l'empresa es va ampliar amb NINIS, marca roba per a nadons i infants que va gaudir de molt bona presència en el mercat. L'empresa arribà a tenir més de 250 treballadors.
El 1964 participà en un grup de pares d'infants amb síndrome de Down que crearen el Patronat Pro Recuperació de Subnormals de Mataró, del que en fou presidenta molts anys i que posà en funcionament l'Escola Especialitzada Santa Bernardeta, els tallers ocupacionals de Cirera i el Centre Psicopedagògic de la Plaça dels Bous. Amb Montserrat Trueta i Llacuna va crear la Fundació Catalana per la Síndrome de Down, i el 1970 fou una de les fundadores de la Fundació Mare Nostra, dedicada a oferir residència i atenció a la gent gran. El 1990 va rebre la Creu de Sant Jordi.

## Enllaços externs

* Biografia de M. Assumpció Clavell Arxivat 2007-10-26 a Wayback Machine.
# Syðradalur

Syðradalur [ˈsiːɹaˌdɛalʊɹ] és una petita localitat de l'illa de Kalsoy, a les illes Fèroe. Tenia una població de 5 habitants el 2021 i administrativament pertany al municipi de Klaksvík. No l'hem de confondre amb un altre Syðradalur situat a l'illa de Streymoy (la paraula Syðradalur significa "vall del sud").
Està situat al sud de l'illa de Kalsoy, a la seva costa est. Enfront hi té les aigües del Kalsoyarfjørður, l'estret que separa dels illes de Kalsoy i Kunoy. Les cases les van construir al capdavall d'una vall modelada per riu Mataráin, que neix a poc més d'un km muntanya amunt. El Hvannagjógv (744 m) i el Gríslatindur (700 m) són les dues muntanyes que separen Syðradalur de la costa oest de l'illa. La carretera 723 de 15 km de recorregut, és l'unica que hi ha a l'illa; circula a través de la costa est i connecta el nucli de Syðradalur amb la resta de localitats de l'illa mitjançant 5 túnels.
Syðradalur va ser fundat el 1812 per antics habitants de Blankaskáli, a la part oest de l'illa. Es van mudar del seu antic poble perquè una esllavissada el va arrasar. Es creu que Syðradalur ja havia estat habitada al segle xvii, tot i que es desconeixen les causes del seu abandonament posterior. El 1889 s'hi va construir una escola. Fins a l'1 de gener de 2017 va pertànyer al municipi de Húsar, data en què aquest es va agregar al de Klaksvík.
El ferri de la línia 56 connecta Syðradalur amb Klaksvík varis cops al dia.

## Referències

* ↑ «Statistical Database» (en anglès). [Consulta: 23 juliol 2019]. «Base de dades estadística de les Illes Fèroe»
* 1 2 3 «Syðradalur» (en anglès). faroeislands.dk. [Consulta: 28 novembre 2019].
* ↑ «Mapa de les Illes Fèroe» (en danès). Trap Danmark. [Consulta: 28 novembre 2019].
* ↑ «Fjøll» (en feroès). Arxivat de l'original el 2011-07-20. [Consulta: 16 desembre 2018]. «Llista de muntanyes de les Fèroe per alçada.»
* ↑ «Snippets of Syðradalur's History» (en anglès). Visit Kalsoy. [Consulta: 24 desembre 2019].
* ↑ «56 Klaksvík - Syðradalur» (en anglès). Strandfaraskip. [Consulta: 1r agost 2019].

## Vegeu també

* Llista de municipis de les Illes Fèroe.
* Llista de túnels de les Illes Fèroe.

## Enllaços externs

* Klaksvik.fo - Pàgina oficial (en feroès)
# Quint Anni

Quint Anni (en llatí Quintus Annius) va ser un magistrat i senador romà. Era de la gens Ànnia, una família d'origen plebeu.
Va formar part dels conjurats a la conspiració de Catilina l'any 63 aC. No va ser detingut juntament amb Gai Corneli Cetege i altres conjurats i la seva sort posterior és desconeguda, ja que no torna a ser mencionat.

## Referències

* ↑ Sal·lusti. La conjuració de Catilina XVII,50
# Saccopodes

Els saccopodes (en grec antic Σακκοπόδες) eren un poble que segons Estrabó vivia a l'Adiabene, a la regió anomenada Assíria.
El nom probablement no es devia transcriure correctament, i s'ha suggerit que el seu nom correcte seria Saucropodes, (Σαυκρόποδες) o saucopodes (Σαυλόποδες).

## Referències

* ↑ Estrabó. Geografia, XVI, 745
* ↑ Smith, William (ed.). «Saccopodes». Dictionary of Greek and Roman Geography (1854). [Consulta: 8 setembre 2022].
# Max Meyer

Maximilian "Max" Meyer(pronunciació alemanya:; nascut el 18 de setembre de 1995) és un futbolista professional alemany que juga com a migcampista ofensiu al Crystal Palace FC.

## Referències

* ↑ «Max Meyer». worldfootball.net. [Consulta: 20 febrer 2013].
* ↑ «Meyer, Max» (en alemany). kicker.de. [Consulta: 23 octubre 2013].
* ↑ Max Meyer, Fitxa a Soccerway

## Enllaços externs

* Fitxa a Kicker.de
# Howald

Howald (en luxemburguès: Houwald) és una vila de la comuna de Hesperange del districte de Luxemburg al cantó de Luxemburg. Està a uns 3,2 km de distància de la Ciutat de Luxemburg.

## Referències

* ↑ «Howald». [Consulta: 22 setembre 2015].
# Marco Pinto Ferrer

Marco Pinto Ferrer (Barcelona, 11 de novembre de 1987), és un exjugador de rugbi a XV català que jugava en la posició de talonador.

## Biografia

Format a les categories inferiors de la Unió Esportiva Santboiana, Pinto fitxa el 2006 per a la secció del Biarritz Olympique, fins que el 2008 fitxaria per l'equip junior del ASM Clermont Auvergne ion aconseguiria el subcampionat francès de la categoria i amb qui debuaria al Top14 jugant 14 minuts. Posteriorment, deixaria Clermont i fitxaria per Oyonnax i Beziers, tots ells a la ProD2.

## Palmarès

* Vice-campió de França Junior l'any 2009 amb l'ASM Clermont Auvergne.

## Referències

* 1 2 3 «Marco Pinto Ferrer» (en francès). [Consulta: 3 març 2016].
* ↑ «Marco Pinto Ferrer». Enciclopèdia de l'esport català. Gran Enciclopèdia Catalana. [Consulta: 3 març 2016].
# Suze Randall

Suze Randall (nascuda el 1946) és una fotògrafa britànica a més d'una realitzadora i productora de pel·lícules pornogràfiques i eròtiques. També va treballar com a model. Suze és considerada com una de les grans figures de la fotografia eròtica dels darrers 25 anys. Forma part del saló de la fama de l'AVN.

## Biografia

Va començar treballant com a infermera en el St George's Hospital de Londres fins que al principi de la dècada dels anys 70 va iniciar una carrera com a model. També va debutar al cinema, participant com a actriu en L'Amour Après-Midi de Éric Rohmer.
Després de treballar per a revistes tan conegudes com Penthouse o Playboy va passar a ser una fotògrafa independent alternant aquesta feina amb la de model.
El seu salt a la fama va tenir lloc el 1975 quan va descobrir a la pin-up Lillian Müller.
Les seves fotografies publicades en la revista Playboy la van convertir en la playmate del mes d'agost i en la playmate de l'any el 1976. Fins a 1977 va seguir treballant per a la revista per després recalar en Hustler on va romandre fins a 1979. Pel seu objectiu han passat infinitat d'actrius i models com Ària Giovanni, Stormy Daniels, Sunny Leone, Sylvia Saint, Julie Strain, Tera Patrick, Briana Banks, Rebecca Lord o Sunset Thomas.
També ha treballat en el món de la música elaborant portades de discos, com per a Peter Hook o per a Robert Palmer. Al mateix temps, ha produït i dirigit pel·lícules, tant eròtiques com pornogràfiques a través del seu propi estudi.
Està casada amb Humphry Knipe i té una filla anomenada Holly Randall, nascuda el 5 de setembre de 1978, que també es dedica a la fotografia eròtica.

## Referències

* ↑ «Suze Randall Releases Entire Library Free Online AVN.com». Arxivat de l'original el 2012-03-10. [Consulta: 17 juliol 2017].
* ↑ Filmografía Imdb
* ↑ «Suze Randall Finds New Life On the Net AVN.com». Arxivat de l'original el 2016-03-16. [Consulta: 17 juliol 2017].
* ↑ Flowers, Claude.

## Enllaços externs

* Lloc oficial - fotos
* Lloc oficial - videos Arxivat 2016-06-09 a Wayback Machine.
# Howard (Dakota del Sud)

Howard és una població dels Estats Units a l'estat de Dakota del Sud. Segons el cens del 2000 tenia 1.071 habitants.

## Demografia

Segons el cens del 2000, Howard tenia 1.071 habitants, 493 habitatges, i 273 famílies. La densitat de població era de 439,9 habitants per km².
Dels 493 habitatges en un 24,1% hi vivien nens de menys de 18 anys, en un 44,4% hi vivien parelles casades, en un 8,1% dones solteres, i en un 44,6% no eren unitats familiars. En el 41,8% dels habitatges hi vivien persones soles el 25,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,7% tenia menys de 18 anys, un 5,4% entre 18 i 24, un 21,4% entre 25 i 44, un 18,3% de 45 a 60 i un 32,2% 65 anys o més.
L'edat mediana era de 46 anys. Per cada 100 dones de 18 o més anys hi havia 78,4 homes.
La renda mediana per habitatge era de 26.544 $ i la renda mediana per família de 36.518 $. Els homes tenien una renda mediana de 26.250 $ mentre que les dones 20.054 $. La renda per capita de la població era de 15.121 $. Entorn del 5,3% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Howard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Howard». American Fact Finder. Oficina del Cens dels Estats Units, 12-01-2010.
# Marco Praga

Marco Praga (Milà, 20 de juny de 1862 - Varese 31 de gener de 1929) va ser un dramaturg i crític teatral italià. Va col·laborar en la confecció del llibret de Manon Lescaut de Puccini.

## Referències

* ↑ «Marco Praga». Gran Enciclopèdia Catalana. Barcelona: Grup Enciclopèdia Catalana.
# Suze Robertson

Suze Robertson o Susanne Bisschop-Robertson (La Haia, 17 de desembre de 1855 – La Haia, 18 d'octubre de 1922), fou una pintora neerlandesa. Va pertànyer al grup d'artistes coneguts com els Amsterdamse Joffers.

## Biografia

Va néixer en una família de mercaders. La seva mare va morir quan ella tenia dos anys i va ser criada per uns oncles seus. Va mostrar un primerenc talent per dibuixar i va començar els seus estudis el 1874 en la Reial Acadèmia d'Art de la Haia, on va ser alumna de Jan Philip Koelman. En l'acadèmia va aconseguir guanyar una medalla de bronze i dues de plata. El 1876 va seguir rebent lliçons a la Universitat Tècnica de Delft.
Fins al 1882 va ensenyar a dibuixar a nenes a Rotterdam, mentre ella seguia prenent lliçons els diumenges del pintor Petrus van der Velden a la Haia, i després d'un temps es va decidir per fer carrera com a artista. Els seus treballs de persones senzilles en interiors de granja i escenes de la vida agrícola són reminiscències de l'obra Els menjadors de patates de Vincent van Gogh: es diu que tots dos artistes s'admiraven mútuament.
Mentre era a Rotterdam, Suze va causar un escàndol perquè insistia que els seus alumnes havien ser capaços de dibuixar amb una model nua. Es va casar amb el pintor Richard Bisschop el 1892, i va ser membre del Pulchri Studio i del Arti et Amicitiae. En els anys següents va exposar nombroses vegades i va guanyar diverses medalles, incloent una de bronze en l'Exposició Universal de París (1900). L'any 1907 el seu treball va ser exposat a l'obertura de la nova nova sala del Larensche Kunsthandel a Amsterdam, on va vendre obres per un total de 10.000 florins, que en aquell temps representava una bona quantitat.
L'any 1911 va participar en la quarta edició de l'Exposició Internacional d'Art de Barcelona organitzada per l'Ajuntament al Palau de Belles Arts de la ciutat, en la qual va presentar la pintura titulada Puerta en Harderwyh.

## Galeria

* Lena zittend naakt (Lena asseguda nua), abans de 1900. Museu de Dordrecht.
* Pietje (Pietat), cap a 1895-1898.
* Oudhedenstalletje (Parada d'antiguitats), cap a 1900. Centraal Museum Utrecht.
* Dona filant, 1900. Museum Helmond.
* Pati amb obra de John Buning, abans de 1922.
* Boerenvrouw aardappels schillend (Camperola pelant patates), 1922. Rijksmuseum.

## Referències

* 1 2 3 «Robertson Suzanne Robertson en 1001 Vrouwen uit de Nederlandse geschiedenis». Resourcdes.
* 1 2 «Suze Robertson» (en neerlandès). RKD. [Consulta: 17 abril 2016].
* ↑ «Opening of 2013 Suze Robertson exhibition». Gemeentemuseum Den Haag. Arxivat de l'original el 2016-04-22. [Consulta: 17 abril 2016].
* ↑ Repertori de catàlegs d'exposicions col·lectives d'art a Catalunya (fins a l'any 1938). Institut d'Estudis Catalans, Memòries de la Secció Històrico-Arqueològica LIX, 2002, p. 95. ISBN 84-5273-661-4.
* ↑ VI Exposición internacional de arte: catalogo ilustrado (en castellà). Ajuntament de Barcelona. Barcelona: Establecimiento gráfico Thomas, 1911, p. 74, cat. 652.

## Enllaços externs

* Suze Robertson a Artnet
* Susanne Robertson a Simonis-Buunk
* Suze Robertson a Europeana
# Kyrie eleison

Kyrie és el cas vocatiu del substantiu grec κύριος (kyrios: 'senyor') i significa «Oh, Senyor!». Eleison, en grec ἐλέησον, és imperatiu aorist del verb ἐλεέω, 'compadir'. Transliterat al llatí, és el nom comú d'una important pregària de la litúrgia cristiana, la del «Senyor, tingueu pietat».

## Origen

Kyrie eleison és una expressió molt antiga, utilitzada constantment en totes les litúrgies cristianes. Flavi Arrià la cita al segle ii: «Invocant Déu diem Kyrie eleison» (Diatribae Epicteri, II, 7).
El Kyrie Eleison és un dels cants més antics del cant gregorià (això es dedueix pel seu text en grec). Té una estructura de triple exclamació: a. Kyrie eleison. b. Christe eleison. a. Kyrie eleison.

## Ús del Kyrie eleison

El Kyrie eleison forma part de l'ordinari de la missa, la part invariable del ritual. També conegut a lletania dels sants, és un cant emprat a l'inici de la missa, on els tres versos que en formen part es poden expressar com una invocació sola o bé com a resposta a les pregàries de l'acte penitecial, en forma de lletania.

### Exemple de lletania

| En llatí Kyrie, rex genitor ingenite, vera essentia, eleyson. Kyrie, luminis fons rerumque conditor, eleyson. Kyrie, qui nos tuæ imaginis signasti specie, eleyson. Christe, Dei forma humana particeps, eleyson. Christe, lux oriens per quem sunt omnia, eleyson. Christe, qui perfecta est sapientia, eleyson. Kyrie, spiritus vivifice, vitæ vis, eleyson. Kyrie, utriqusque vapor in quo cuncta, eleyson. Kyrie, expurgator scelerum et largitor gratitæ; quæsumus propter nostras offensas noli nos relinquere, O consolator dolentis animæ, eleyson (ed. Burntisland, 929) | En català Senyor, Rei i Pare no engendrat, Veritable Essència de Déu, tingueu pietat de nosaltres. Senyor, Font de llum i Creador de totes les coses, tingueu pietat de nosaltres. Senyor, Tu que ens has marcat amb el segell de la Teva Imatge, tingueu pietat de nosaltres. Crist, Veritable Déu i Veritable Home, tingueu pietat de nosaltres. Crist, Sol Naixent, a través de qui són totes les coses, tingueu pietat de nosaltres. Crist, Perfecció de la Saviesa, tingueu pietat de nosaltres. Senyor, Esperit vivificador i Poder de vida, tingueu pietat de nosaltres. Senyor, Alè del Pare i el Fill, en qui són totes les coses, tingueu pietat de nosaltres. Senyor, Purificador del pecat i Almoiner de la Gràcia, et preguem no ens abandonis a causa de les nostres ofenses, Consolador de l'ànima adolorida, tingueu pietat. |

### En el cant

Generalment es canta:
| En llatí Kyrie, eleison Christe, eleison Kyrie, eleison | En català Senyor, tingueu pietat de nosaltres Crist, tingueu pietat de nosaltres Senyor, tingueu pietat de nosaltres |

## Referències

* ↑ «kírie». [Consulta: 29 gener 2020].
Viccionari
# Salim ibn Sultan

Salim ibn Sultan (àrab: سالم بن سلطان, Sālim b. Sulṭān) (Sumail, 11 de setembre de 1790 – Masqat, 4 d'abril 1821) va ser sultà d'Oman. Va governar conjuntament amb el seu germà Saïd ibn Sultan entre 1804 i 1806.

## Biografia

Salim ibn Sultan era fill del Sultan ibn Ahmad, que va governar Oman entre 1792 i 1804. Sultan ibn Ahmad va morir el 1804 en una expedició a Bàssora. Va nomenar Mohammed ibn Nasir ibn Mohammed al-Jabri com a regent i guardià dels seus dos fills, Salim ibn Sultan i Saïd ibn Sultan. El germà del seu pare, però, Qais ibn Ahmad, governant de Suhar, va decidir intentar prendre el poder. A principis de 1805 Qais i el seu germà Mohammed van marxar cap al sud al llarg de la costa fins a Muttrah, que va capturar fàcilment. Qais va començar a assetjar Masqat. Mohammed ibn Nasir va intentar subornar Qais perquè desistís, però no ho va aconseguir.
Mohammed ibn Nasir va demanar ajuda a Badr ibn Saif. Després d'una sèrie de compromisos, Qais es va veure obligat a retirar-se a Sohar i Badr ibn Saif es va convertir en el governant efectiu. Aliat amb els wahhabites, Badr ibn Saif es va tornar cada cop més impopular. Per apartar els seus protegits, Badr ibn Saif va nomenar Salim ibn Sultan governador d'Al Maşna'ah, a la costa de Batinah i Saïd ibn Sultan governador de Barka. El 1806 Saïd ibn Sultan va fer anar Badr ibn Saif a Barka i el va assassinar. Saïd llavors va ser proclamat governant d'Oman.
Pel que sembla, Saïd ibn Sultan es va convertir en l'únic governant amb el consentiment del seu germà. La seva tia, la filla de l'imam Ahmad ibn Saïd al-BuSaïdi, sembla haver influït en aquesta decisió. A finals de maig de 1810, Salim ibn Sultan va ser enviat en una missió a Pèrsia per buscar ajuda en la lluita contra els wahhabites al nord d'Oman. Va morir a Masqat l'abril de 1821.
Va deixar tres hereus masculins, Muhammad, Hamed i Sirhan.

## Referències

* ↑ «The Al-Busaid Dynasty - OMAN 4» (en anglès). royalark.net. [Consulta: 25 desembre 2022].
* 1 2 3 Miles, 1919, p. 304.
* ↑ Miles, 1919, p. 305.
* ↑ Miles, 1919, p. 307.
* ↑ Miles, 1919, p. 308.
* ↑ Miles, 1919, p. 309.
* ↑ «The Al-Busaid Dynasty - OMAN 5» (en anglès). royalark.net. [Consulta: 25 desembre 2022].
* ↑ Badger, 1871, p. 144.
* ↑ Davies, 1997, p. 327.
* ↑ Ibn Ruzayq, 1871, p. 257.

## Vegeu també

* Llista de governants d'Oman
* Dinastia Al-Bu Said

## Bibliografia

* Badger, George Percy. Reports from Committee (en anglès). Great Britain. Parliament. House of Commons, 1871.
* Davies, Charles E. The Blood-red Arab Flag: An Investigation Into Qasimi Piracy, 1797-1820 (en anglès). University of Exeter Press, 1997. ISBN 9780859895095.
* Ibn Ruzayq, Ḥamīd ibn Muḥammad. History of the Imâms and Seyyids of ʼOmân (en anglès). Londres: Hakluyt Society, 1871.
* Miles, Samuel Barrett. The Countries and Tribes of the Persian Gulf (en anglès). Garnet Pub, 1919. ISBN 978-1-873938-56-0.
# Max Merz

Max Edler Merz (1758 - 1807) Estudiant de la Universitat d'Ingolstadt que va participar amb Adam Weishaupt en la fundació dels Illuminati.
Durant la seva etapa com a estudiant va ser seduït per la ideologia del professor Adam Weishaupt, que el va convèncer per donar-li suport i d'aquesta manera crear els Illumina de Baviera. Va ser una de les persones que va acompanyar a Weishaupt en la famosa nit de Walpurgis de 1776, en la qual neix l'ordre.
Max Merz va tenir la idea de fer creure als nous adeptes que l'ordre eren molt antiga i que hi havia més jerarques fora d'Ingolstadt i damunt del professor Weishaupt.
El sobre nom de Merz dins dels Illuminati era el de Tiberius.
# III Festival Mundial de la Joventut i els Estudiants

El Tercer Festival Mundial de la Joventut i els Estudiants va tenir lloc l'any 1951 a Berlín, capital llavors de la República Democràtica Alemanya. Organitzada per la Federació Mundial de la Joventut Democràtica (FMJD), la tercera edició del festival va aplegar a uns 26.000 joves de 104 països sota el lema "Joventut, uneix-te enfront del perill d'una nova guerra, en pro d'una pau duradora!".
El Festival va transcórrer en un període d'intens augment de la tensió entre el Bloc de l'Est i les potències occidentals a causa de la Guerra de Corea, primer conflicte internacional de proporcions des de la Segona Guerra Mundial. A tot el món es recol·lectaven signatures de suport a la Crida d'Estocolm, document llançat pel Consell Mundial de la Pau dirigit a les cinc grans potències, que les exhortava a concertar un tractat de pau. D'altra banda, en els Estats Units imperava el macartisme i a diversos països de l'OTAN es detenia i jutjava a militants pacifistes.
La Federació Mundial de la Joventut Democràtica va decidir llavors donar el seu recolzament a la recentment proclamada Alemanya Democràtica per mantenir des de la seva fundació una política conseqüent de pau i per haver extirpat tot el que pogués encoratjar en la seva terra les idees feixistes. El nou Estat socialista havia començat formalment a existir el 7 d'octubre de 1949, amb l'entrada en vigor de la seva Constitució i el traspàs del poder per part de les autoritats soviètiques.

## Vegeu també

* Festival Mundial de la Joventut i els Estudiants
* Federació Mundial de la Joventut Democràtica
# Maciej Sadlok

Maciej Sadlok (29 de juny de 1989 a Oświęcim) és un futbolista polonès professional que juga pel Polonia Warsaw com a defensa central.

## Carrera

Sadlok va començar la seva carrera el 2005 amb Pasjonat Dankowice. El gener del 2007 es va unir al Ruch Chorzów, fent el seu debut Ekstraklasa el 27 de juliol de 2007.
El 31 d'agost de 2010 va ser anunciat que Sadlok seria jugador del Polonia Warsaw des de 2011.
També juga per la selecció de futbol de Polònia sub-21. El novembre del 2009 Sadlok va fer el seu primer debut amb la selecció total en un canvi a hora horada en un partit contra Romania seguit d'un partit complet jugat contra Canadà.

## Referències

* ↑ Maciej Sadlok – Ausbildung in der Schulmannschaft
* ↑ «Maciej Sadlok od lutego w Polonii Warszawa» (en polonès). 90minut, 31-08-2010 [Consulta: 31 agost 2010].

## Enllaços externs

* Transfermarkt.co.uk - Maciej Sadlok Arxivat 2009-12-29 a Wayback Machine. (anglès)
# Tamara y la Catarina

Tamara y la Catarina és una pel·lícula mexicana dramàtica del 2016 dirigida per Lucía Carreras. Fou projectada a la secció the Contemporary World Cinema del Festival Internacional de Cinema de Toronto de 2016.

## Sinopsi

Narra la història de dues dones, Tamara i Doña Meche, soles enmig de la ignorància i la penúria a Ciutat de Mèxic. Tamara té un retard mental i sense pensar-s'ho s'emporta un nadó d'un quiosc, tot involucrant Doña Meche, una anciana que viu al mateix barri i amb qui no manté bones relacions. En el retorn del nadó als seus pares ambdues es descobriran i construiran un lligam fort i indestructible,

## Repartiment

* Ángeles Cruz - Tamara
* Gustavo Sánchez Parra - Policía Huicho
* Angelina Peláez - Doña Meche
* Alberto Trujillo - Lalo
* Harold Torres - Paco

## Nominacions i premis

Al Festival de Cinema Iberoamericà de Huelva de 2016 va guanyar el Colón de Plata al millor director i a la millor actriu. En la LX edició dels Premis Ariel fou nominada a la millor coactuació femenina (Ángeles Cruz i Angelina Peláez) i millor actriu de quadre (Mercedes Pascual).

## Referències

* ↑ «Còpia arxivada». Indie Sales. Arxivat de l'original el 9 de maig 2021. [Consulta: 9 maig 2021].
* ↑ «Toronto unveils City To City, World Cinema, Masters line-ups». ScreenDaily. [Consulta: 22 agost 2016].
* ↑ ‘TAMARA Y LA CATARINA’, EL VIAJE DE DOS MUJERES INVISIBLES A TRAVÉS DE LA SOLEDAD al web del Festival de Huelva
* ↑ Mexicana Lucía Carreras gana Colón de Plata en Huelva, 20 Minutos, 18 de novembre de 2016
* ↑ «"Sueño en otro idioma" encabeza nominaciones de los Ariel del cine mexicano». , 23-04-2018 [Consulta: 23 abril 2018].

## Enllaços externs

* Tràiler oficial a YouTube